
«Ақмола облысы білім басқармасының Біржан сал ауданы бойынша білім бөлімі Степняк қаласының №1 жалпы орта білім беретін мектебі» КММ жанындағы «Бөбек» шағын орталығының  2024-2025 оқу жылы бойынша  аналитикалық тәрбие жұмысының  жылдық есебі

Мақсаты: Жалпы адамзаттық және ұлттық құндылықтарды бойына сіңірген еңбекқор, адал,саналы,жасампаз азаматты тәрбиелеу.
Міндеті:
· Ата-ана өсиетін тыңдауға,отбасы татулығы мен  берекесін қадірлеуге,перзенттік парызын өтеуге тәрбиелеу.
· Ұлттық мұраны қастерлеуге,қазақ тілін, мемлекеттік рәміздерді құрметтеуге, ынтымақ және ел бірлігін сақтауға,отаншылдық пен мемлекетшілдікке тәрбиелеу.
· Денсаулықты қадірлеуге,салауатты өмір салтын ұстануға,ойдың тазалығын және эмоционалды тұрақтылыққа баулу.
· Табиғатқа,табиғи мұраға ұқыптылықпен қарауға және табиғи ресурстарды үнемді әрі тиімді пайдалануға тәрбиелеу және еңбекқорлыққа баулу.

   Бала тәрбиесі- бүгінгі таңның өзекті мәселесі. «Жас бала дегеніміз- ұрығын жарып, жаңа көктеп келе жатқан жас шыбық, ал ұстаз болса жаңа күтуші болған», — деп орыс әдебиетінің сыншысы В. Белинский айтқандай, біздің, яғни ұстаздар қауымның, жас ұрпақ үшін тәрбие мен білім беру үлкен рөл атқарады. Тәрбиеші жас ұрпақтың бойына тәрбиенің алғашқы негіздерін қалыптасытыра алатын, адамгершілік жоғары , мәдениетті, ғылым жетістіктерін дұрыс бағалай алатын , әдебиет пен өнердің, техниканың даму жайын жақсы білетін, оның түсіндіре алатын адам болуы керек.
      Біздің ізденіс тақырыбымыз « Ойындар арқылы балалардың тілдік қорын , ойлау қабілетін дамыту» осы тақырып бойынша ашық сабақтар , тәрбиешілерге кеңестер оқып , ата – аналар арасында кеңестер беріп тұрамыз.
«Бөбек» шағын орталығында 4 тәрбиеші жұмыс жасайды. екі топ 25 баладан, «Гүлдер» тобы 4-5 жас аралығындағы балалар және «Балапан» тобы 3-4 жас аралығындағы балалар, қазіргі таңда 45 бала бар, 4 тәрбиеші жұмыс жасауда, 3 еуі екінші санатты, ал бір тәрбиеші жуырда келді. Жөндеу жұмыстар өткізіліп шағын орталығы 9 желтоқсан айынан 2024 жылы жұмысқа кірістік. Өз тәжірибемізді бөлісу мақсатында балабақша ішінде өтілетін мерекелік іс шараларды өткізіп , әртүрлі байқауларға қатыстық. Жас ұрпаққа сапалы білім , саналы тәрбие беруде атқарылар жұмыс ауқымы өте көп, ал алда тұрған міндеттер оданда көп. Сол жолда еселі еңбегімізді одан әрі жалғастыра беретінімізге сеніміміз мол.
Жұмыс барысында шағын орталығында  ата-аналарға арналған консультациялық пункт ашылды. Ата аналармен біраз жұмыс жасалды, жоспар бойынша. Консультациялық пункт құрудың негізгі мақсаттары:
-балалары мектепке дейінгі тәрбие және оқытумен қамтылмаған ата-аналар үшін отбасы мен тәрбиеленушіні әлеуметтік-педагогикалық қолдау;
-мектепке дейінгі білім берудің қолжетімділігін қамтамасыз ету;
-мектепке қабылдану кезінде МДҰ бармайтын балалардың бастапқы мүмкіндіктерін теңестіру;
-отбасылық және мектепке дейінгі тәрбиенің бірлігі мен сабақтастығын қамтамасыз ету;
-мектеп жасына дейінгі балаларды үйде тәрбиелеп отырған, оның ішінде ерекше білім беру қажеттіліктері бар балалардың ата-аналарының (заңды өкілдерінің) педагогикалық құзыреттілігін арттыру;
-мектепке дейінгі ұйымдарға баратын және бармайтын балалардың жеке тұлғасы жан-жақты дамуын қолдау.
Консультациялық пункттің негізгі міндеттері:
-ата-аналарға (заңды өкілдерге) балалардың дамуына қажетті жағдайларды қамтамасыз етуге жан-жақты көмек көрсету;
-ата-аналарға (заңды өкілдерге) мектеп жасына дейінгі баланы тәрбиелеу мен оқытудың түрлі мәселелері бойынша консультациялық көмек көрсету;
-МДҰ бармайтын мектепке дейінгі жастағы балаларды әлеуметтендіруге көмек көрсету;
-ата-аналарды заманауи ақпараттық технологиялармен таныстыру.
Әртүрлі мерекелер бала сезіміне ерекше әсер етіп, оның игілікті мінез-құлыққа тәрбиелейтін қайрымдылық әрекеттерге бағыттайтын маңызды форма болып саналады.
 «Тәуелсіздік күні», «Жаңа жыл», «Алғыс күні», «Аналар мейрамы», «22 –Наурыз », «Бірлік күні», «Отан қорғаушылар күні», «Жеңіс күні», «Балабақшамен қоштасу» т.б спорттық. мерекелерді өткізу кезінде қолданылатын көркем өнер ,саз өнері,ән, би өнері баланың рухани дамуына,оның жаны мен тәніне терең бойлап, кемел жетілуіне,баланың бойына адамгершілік құндылықтардың терең тамыр жаюына ықпал етеді.
Балаларға жаңа заман талабына сай тәлімді тәрбие мен сапалы білім беру ол педагогтар шеберлігін арттыру,озық педагогикалық тәжірибелерді зерттеу, тарату. Оқу-тәрбие ісінде жаңашыл технологияларды қолдана отырып, ғылым мен тәжірибені байланыстырып осы мақсатты жүзеге асыру жолында көптеген жұмыстарды  атқардық , сонымен қатар « Біртұтас тәрбие бағдарламасын » іске асырып жұмыс жасадық.
 «Біртұтас тәрбие бағдарламасының» жылдық жоспары құрылып, педагогикалық кеңес отырысында бекітілді.
« Біртұтас тәрбие бағдарламасы » апталық циклограмма  бойынша  күнделікті, тәрбие сағаттарында, ертеңгіліктер, сайыстар, шығармашылық  ұйымдастырылған іс –әрекеттер аясында өткізіледі.
 « Біртұтас тәрбие бағдарламасы » - ұлттық, адами құндылықтарға негізделген. Жалпыадамзаттық және ұлттық  құндылықтарды бойына сіңірген әлемдік озық білімді игерген саналы азаматты тәрбиелеу мақсаты көзделеді.
 Тәрбие жұмысының жоспарына сай, тәрбиеленушілер  ұжымымен жұмыс, ата-аналармен түрлі  шығармашылық жұмыс, ұлттық ойындар, сайыстар, салт –дәстүрлер  ұйымдастырылды. Сонымен қатар  Аналар», «Әкелер» клубы құрылды. 
  Апталық циклограмма  бойынша «Біртұтас тәрбие бағдарламасы» жоспары аясында балабақшада күнделікті іс –шаралар жүргізілді: 
«Ұлттық ойын – ұлт қазынасы»
Ұйымдастырылған іс-әрекет, дербес іс-әрекет, серуендер, ертеңгіліктер, мерекелер, ойын-сауық.
Балалардың ұлттық ойынға деген қызығушылықтарын арттыру.
 «Сумен қармен тәжірибе жасау жұмыстары» 
 табиғи ресурстарға ұқыпты қарауды қалыптастыру.
Өлендер жаттау, экспериент жасау, мультфильмдер көру, әңгімелесу сияқты іс-әрекеттер жүргізілді.
«Ұлттық аспап - Домбыра» балалардың  бойында музыканы тыңдауға қызығушылықты, музыканы  эмоционалды қабылдауды, түсінуді, қадірлей білуді қалыптастыру, ұлттық мәдениетке қызығушылықты арттыру, шығармашылық дағдыларды қалыптастыру барысында өткізілді.
Балалардың ата –аналардың көңіл –күйін жақсарта отырып, музыкаға деген қызығушылықтарын арттыру мақсатында күй маңызы көрсетілді.
Осы іс – әрекеттер күнделікті балаларды қабылдап алғаннан бастап күні бойы жүзеге асырылды. Апта сайын іс –шаралар өткізіліп тұрды,
Қазақстан Республикасының Гимнін орындалуы балалардың өз Отанын сүюге, рәміздерін есте сақтауға, сыйлауға тәрбиелеу.
«Апта дәйексөздері» – ақпараттық стенд, суреттер.
Мақал-мәтел, дәйек сөздер тақырыпқа сәйкес қолданылды.
«Қауіпсіздік ережелері» – жол қозғалысы ережелерін, тұрмыстағы, қоғамдық орындардағы, табиғаттағы өмірлік қауіпсіздік негіздерін, төтенше жағдай кезінде қауіпсіз мінез-құлық ережелерін білу.
Өрттің қаншалықты қауіпті екені туралы балаларға түсіндіріп, білімдерін кеңейту. Адам өміріне өрттің зиянды екенін біле отырып сіріңкені, тұрмыстық техникалық заттарды пайдалану қауіпсіздік ережелерін білу. Оттың тілсіз жау екенін ұқтыру. Өрттен, оттан сақтану жолдарын үйрету. Балаларға оттан сақтанудың жолдарын, өрттің табиғатқа, адамға әкелетін зардабын түсіндіре отырып, сіріңке, оттық т. б. қатерлі нәрселерден аулақ болуға тәрбиелеу.
Ұйымдастырылған іс-әрекет барысында балаларға «қауіпсіздік ережесі» бойынша ойындар, суретпен жұмыстар жүргізілді.
Жылдық жоспар бойынша ай сайын ата-аналармен бірлесе отырып ,тақырыпқа сай тәрбие сағаттары, челлендж, ұлттық ойындар,дөңгелек үстел,шығармашылық жұмыстар жүргізіліп отырылды.
 «Ұлттық ойындар»- қимылды ойындар.
 Ұлттық ойындары арқылы балалардың, ептілік, дәлдікке, тапқырлық, байсалдылық қабілеттерін дамытуға ықпал ету. Топта жұмыс істей білуін қалыптастыру, патриоттық сезімдерін және Отанға туған, өлкеге деген сүйіспеншілігін арттыру. Асық ойынына деген қызығушылығын арттыру. Дені сау, білімді ұрпақ тәрбиелеуде. Дидактикалық, сюжетті-рөлдік ойындар, тәрбие сағаттар үнемі жүргізіліп отырды.
«Отбасы –тәрбиенің алтын бесігі» (ата- аналардың арасында – әкелер мектебі, аналар мектебі)- тәрбие сағаты өтті
Желтоқсан – бірлік және ынтымақ айы: жоспар бойынша ертеңгілік, және тәрбие сағаттары өтті
Қаңтар – заң және тәртіп айы:
«Ақша жұмсауды үйренеміз», «Әмиян», «Дүкен» -ойындары – қаржылық сауаттылық бойынша қарапайым білімдерді (заттарды тексеріп қарау, зерделеу, олардың көлемін көзбен өлшеу, көзбен көріп ойлауды, еске сақтауды, қиялды, ұсақ қол моторикасын дамыту. Ата-аналармен бірге ұйымдастырылған шығармашылық, дәстүрден тыс сурет салу, күнделікті ұйымдастырылған іс-әрекет барысында ұлттық ойындар, мақал-мәтелдер, жаңылтпаштар, нақыл сөздер , судын энергиясын үнемдеу туралы әңгімелесу жұмыстар  балалармен бірлесе отырып  жүргізілді. 
 «Алғыс айту» күніне орай жасалған тәрбие сағаты - ананың еңбегін ақтауға, ардақтауға, құрметтей білуге тәрбиелеу. Балалардың жанұяға, ата — анаға, үлкен — кішіге деген сүйіспеншілігін, сыпайылық қарым — қатынастарын дамыту.  Ризашылық пен алғыс, жақсы тілек, ізеттілік туралы түсінік беру, бір — бірімен үйлесімді қарым — қатынас жасай білуге үйрету, балалардың бойына сіңіру, бейбітшілікте татулықта өмір сүруге тәрбиелеу. Балаларымыздың қазағымыздың салт — дәстүрлерінің бірі амал мерекесінің ерекшелігімен таныстыру және үлкенге құрмет, кішіге ізет көрсетуге сыйластыққа баулу мақсатында өткізілді.
«8 Наурыз» ертеңгілік пен тәрбие сағаты.
Аналарға құрмет көрсету, сыйлау білу.
Мерекелік шара барысында балғын бүлдіршіндер аналары мен әжелеріне арналған әндер орындап, алғыстарын білдірді. Сонымен қатар, балалар қолдан жасаған сыйлықтарын аналарға тарту етіп, олардың көңілін бір серпілтіп тастады. Бұл күні балдырғандар аналар мен әжелеріне деген шексіз сүйіспеншіліктерін ән мен жырға, бимен өрнектеп, жүректерінен шыққан жылы лебіздерін арнады.
«Көрісу күні» де атап өтілді. Мақсаты балаларға ұлыстың ұлы күні амал мерекесі туралы мағлұмат беру, балаларды - елін , Отанын сүюге, ұлттық салт-дәстүрін дәріптеуге тәрбиелеу. 

https://www.instagram.com/bobek_shagyn_ortalygy1?igsh=MWZmd3NiaHo2aWpxZw==
 «Біртұтас тәрбие бағдарламасы» аясында жүргізілген іс-әрекеттер өте тиімді, себебі балаларды жан-жақты дамыту мақсатында қолданылатын жақсы жақтары өте көп , ата-аналармен ынтымақтастық нығая түседі. Балалармен бірге ата-аналардың да жаңаны білуге үйренуге қызығушылықтары арта түседі. 
Ғарышкерлер күніне орай «Ғажайып ғарыш» атты іс-шара өткізілді. Балаларға ғарыш туралы алғашқы түсінік беру, қызығушылықтарын ояту,қиялдарын дамыту, патриоттық сезім мен ғылымға деген сүйіспеншілік қалыптастыру. Балаларға ғарыш, ғарышкерлер, Жер, Ай, жұлдыздар туралы мәлемет беру. 
Денсаулық күніне орай «Гүлдер» және «Балапан» топтары бірлесіп, балабақша ауласында балалармен бірге жаттығу жасалды. «Кітапхана калейдаскопы»  жобасы танымдық-зерттушілік экскурсия мектеп кітапханасына. Балалардың кітапхана туралы түсінігін кеңейту, кітапқа деген қызығушылығын арттыру, зерттеу және бақылау қабылеттерін дамыту.
1 Мамыр Халықаралық Достық күні  мерекесіне орай ертеңгілік өткізілді. Ертеңгілігіміз  Қазақстан Республикасының Мемлекеттік Әнұранын шырқаудан басталды.  
Балаларға 7 – мамыр Отан қорғаушылар күні мерекесін өткіздік. Ұлы Отан соғысының мазмұнын әңгімелеп осы соғыста ерлік көрсеткен батырлардың ерліктерін, жыл сайын жеңіс күнінің мерейлі мерекесін бүкіл халық тойлап отыратынын айтып, жеңіс салтанатын көре алмай кеткен боздақтардың, бүгінде саны азайып қалған майдангерлердің рухына бас ие отырып, балаларды Отан қорғауға, Ұлы Отан соғысының батырларының ерлік істеріне тағзым етуге батыл да ержүрек болуға үйрету. Елін, жерін жаудан қорғай білуге, елінің патриоты болуға тәрбиелеу.
Ұлы Жеңіс күніне орай «Балапан» және «Гүлдер» тобының балалары тәрбиешілерімен бірге обелискке барып, гүл шоқтарын қойды. Балалар ата-бабаларымыздың ел үшін, жер үшін қан төгіп, жан аямай соғысқан ерліктеріне тағзым етті. Олар келешек ұрпақ ретінде бейбіт өмірдің бағасын түсініп, батыр бабаларға алғыстарын білдірді. Бұл шара – балалардың патриоттық сезімін оятып, Отанға деген сүйіспеншілікті арттырды.
         «Әжемнің ертегілері» атты  шығармашылық жобасы. Кішкентай бүлдіршіндердің ой-өрісін кеңейтіп, тіл байлығын арттыруға бағытталған. Балалар әжелерінің ауызынан естіген ертегілер арқылы ұлттық тәрбие мен салт-дәстүрге қанығып, үлкендердің тәлім-тәрбиесін бойына сіңіреді. Ертегілер арқылы балалардың қиялы ұшталып, адамгершілік қасиеттері дамиды. Балалардың халық ауыз әдебиетіне, атап айтқанда ертегілер әлеміне деген қызығушылығын арттыру, сөздік қорын байыту, қиялын дамыту, үлкендерді құрметтеуге және жақсы мен жаманды ажырата білуге тәрбиелеу. 
Отбасы күні отанның негізі, адамзаттың алтын діңгегі. Отбасы күніне орай сіздердің тату-тәтті, сыйластыққа толы шаңырақтарыңызға амандық, бірлік пен береке тілеп Омаровтар және Боранбаевтар отбасы қатысты. Жыл бойына ата – аналармен әр айда жиналыстар өткізіп отырдық. Онда ата – аналармен ашық әңгіме, сырлы сұхбаттар өтті. Одан өзге, психологиялық ойындар мен танысу тренингтері ойнатылды. Жиналыстарда «Балаңыз балабақшаға барса», «Бала өмірінде компьютерлік ойындардың зияны», «Балаларға жол ережесін үйретейік» атты тақырыптар айналасында әңгіме – сұхбат өткізілді. «Ойын арқылы балалардың ойлау қабілеттерін дамыту», «Балаларға жол ережесін үйретейік», «Үлкендермен қарым – қатынас арасындағы әдеп», «Өнерге баулуда - өнер» - сынды баяндамалар аясында ата – аналар өз ойларымен бөлісті. Сәуір айында «Bilimqer.kz» Республикалық білім порталы «Бояулар құпиясы» негізінде  ұйымдастырылған «Мен ғарышкер боламын» шығармашылық байқауына Оспанбеков Темирбек, Оспанбекова Адия, Төлеубай Айлин, Жангелді Айзере, Бурилов Данил, Төлеубай Нұртілек, Задавина Мария, Қибат Аяжан, Шаужанова Маржан  қатысып   1-дәрежелі дипломдармен марапатталды. «Аналар мектебі» атты жобаға қатысты. Ұрпақ тәрбиесі –келешек қоғам тәрбиесі, сол келешек қоғам  иелерін және жан-жақты  жетілген, отан сүйгіш ,еңбекқор, жас ұрпақты  тәрбиелеу-біздің қоғам алдындағы борышымыз. 
«Балабақшамен қоштасу» кешінде 10 түлек мектеп табалдырығын аттағалы отыр, үш бала қазақ мектебіне, ал 7 бала орыс мектебіне барады. Қорытындылай отыра 2024-2025  оқу жылы барысында балалар белсенділік танытып, шығармашылық және танымдық қабілеттерін дамытты. Ата-аналармен байланыс тұрақты жүргізіліп отырды. Іс-шаралар балалардың жан-жақты дамуына оң әсерін тигізді. Ұрпақ тәрбиесі –келешек қоғам тәрбиесі, сол келешек қоғам  иелерін және жан-жақты  жетілген, отан сүйгіш , еңбекқор, жас ұрпақты  тәрбиелеу-біздің қоғам алдындағы борышымыз. Бар өткізілген іс шараларды осы екі сілтеме арқылы көруге болады: http://sc0001.birzhansal.aqmoedu.kz/
https://www.instagram.com/bobek_shagyn_ortalygy1?igsh=MWZmd3NiaHo2aWpxZw==

